En godt 50-årig mand fra Aalborg forsøgte natten til lørdag at stikke af fra politiet ved Sygehus Syd i Aalborg. Politiet havde fået et tip om, at manden var en mulig spritbilist - og da politiet spottede ham forsøgte han at stikke af. Under flugtforsøget påkørte han to politibiler. Han kørte meget hurtigt mod syd ad Hobrovej, men patruljevogne fik ham standset lige inden han kørte ind på motorvejen. Han sigtes for spirituskørsel og for forsøg på at stikke af. Tre andre bilister blev også standset og sigtes for spirituskørsel i og omkring Aalborg, bl.a. en 19-årig kvindelig bilist.

Referat:
Forsøgte at stikke af på Hobrovej i Aalborg. Tre andre også anholdt